Respublikaning qaysi hududlarida xorijiy investitsiya ishtirokidagi korxonalar soni ko‘proq ekani to‘g‘risida ma’lumot berildi. Respublikada 2023 yilning 1 dekabr holatiga, chet el investitsiyasi ishtirokida 13 353 ta korxonalar faoliyat ko‘rsatmoqda. Statistika agentligi ma’lumotlariga ko‘ra, ularning hududlar kesimidagi soni bo‘yicha Toshkent shahri yetakchilik qilmoqda – 8 446 ta. Undan keyingi o‘rinlardan xorijiy investitsiya ishtirokidagi korxonalar soni mos ravishda 1 554 ta va 562 ta bo‘lgan Toshkent viloyati hamda Samarqand viloyati joy oldi. Ushbu ko‘rsatkich qolgan hududlar kesimida quyidagicha ko‘rinish oldi: Farg‘ona viloyatida – 491 ta;   Surxondaryo viloyatida – 356 ta;   Buxoro viloyatida – 338 ta;   Andijon viloyatida – 312 ta;   Namangan viloyatida – 232 ta;   Navoiy viloyatida – 211 ta;   Sirdaryo viloyatida – 203 ta;   Jizzax viloyatida – 179 ta;   Qashqadaryo viloyatida – 168 ta;   Qoraqalpog‘iston Respublikasi – 165 ta;   Xorazm viloyatida – 136 ta.